**IZLET NA HUMAC**

**Učenici 2. i 3. razreda Oš Jelsa i područne škole Sveta Nedjelja za poludnevni izlet ove godine posjetili su naselje Humac.**

****

**U pratnji nastavnice Jele Bojanić, Leonide Carić i Ives Plenković naši mališani su iz Jelse krenuli u 8 sati ujutro.**

**Na Humcu ih je dočekao vodič Jakov Rubinić s kojim su krenuli u obilazak Humca.**

****

**Humac je nekadašnje malo pastirsko naselje, a današnje etno selo, 7 km udaljeno od Jelse. Nalazi se na 350 metara nadmorske visine odakle se pruža veličanstven panoramski pogled na okolna mjesta, uvale, otok Brač i makarsko primorje. Draži ovog naselja leže u njegovim skladnim kamenim kućicama, dvorištima, balkonima, uskim uličicama i prirodi koja se sa selom stopila u prekrasnom prizoru.**

|  |  |
| --- | --- |
| **C:\Documents and Settings\Administrator\Desktop\humac\fotografija 7.JPG** | **C:\Documents and Settings\Administrator\Desktop\humac\fotografija 8.JPG** |

**Učenici su posjetili Crkvu Sv. Ivana i Pavla, obišli su muzej u kojemu se čuvaju predmeti za obradu vinove loze i preradu grožđa te destileriju eteričnih ulja. Uz pratnju vodiča posjetili su i Grapčevu špilju najznačajnije pretpovijesno nalazište na Jadranu u kojoj su pronađeni znakovi kulture još iz 4. tisućljeća prije Krista.**

|  |  |
| --- | --- |
| **C:\Documents and Settings\Administrator\Desktop\humac\fotografija 2.JPG** | **C:\Documents and Settings\Administrator\Desktop\humac\unnamed.jpg** |
| **C:\Documents and Settings\Administrator\Desktop\humac\fotografija 6.JPG** | **C:\Documents and Settings\Administrator\Desktop\humac\fotografija 11.JPG** |

**Odmorili su se i ručali u restoranu Humac i nakon lijepog druženja sretno su se vratili kući.**

**Hvala svim roditeljima koji su bili s nama i pomogli nam u brizi oko djece.**